RESOLUCIÓN DA PRESIDENCIA DO ORGANISMO AUTÓNOMO PAZO DE CONGRESOS E EXPOSICIÓNS DE PONTEVEDRA DE CREACIÓN DE SELO ELECTRÓNICO
OUTRAS ENTIDADES — Organismo Autónomo Pazo de Congresos e Exposicións — Organismo Autónomo Pazo de Congresos e Exposicións de Pontevedra (Outros documentos, notificacións e informacións públicas, 12/12/2019)

En data 27 de novembro de 2019 ditouse a seguinte resolución: A Lei 40/2015, de 1 de outubro, de réxime xurídico do sector público, recolle coas adaptacións necesarias, as normas de acceso electrónico dos cidadáns aos Servizos Públicos, no relativo ao funcionamento electrónico do sector público. Así, regula no seu artigo 40 os sistemas de identificación das Administracións públicas, indicando que poderán identificarse mediante o uso dun selo electrónico baseado nun certificado electrónico recoñecido ou cualificado que reúna os requisitos esixidos pola lexislación de sinatura electrónica. Os certificados de selo electrónico son necesarios para garantir a autenticidade e integridade dos datos asinados electronicamente. Por outra parte o artigo 41 define as actuacións administrativas automatizadas como calquera acto ou actuación realizada integramente a través de medios electrónicos por unha Administración Pública no marco dun procedemento administrativo e na que non interviñera de forma directa un empregado publico. Recoñecendo no apartado a) do artigo 42, que cada administración pública poderá determinar os supostos de utilización de selo electrónico de administración pública, órgano, organismo público ou entidade de dereito público, baseado en certificado electrónico recoñecido ou cualificado que reúna os requisitos esixidos pola lexislación de sinatura electrónica. No rexistro electrónico presencial, para os efectos de constancia da imaxe da documentación achegada polos interesados e de axilizar a tramitación desta, dixitalízase a documentación presentada que no momento de incorporarse ao asento rexistral correspondente, asínase con selo de órgano de forma desatendida, así mesmo, toda factura presentada a través do punto xeral de entrada de facturas electrónicas (FACe), producirá unha entrada automática no correspondente rexistro electrónico, que precisa dun selo de órgano para a identificación do organismo, a descarga da documentación, e a actualización dos rexistros da mencionada plataforma. A competencia para ditar a presente resolución recae na presidencia do organismo autónomo Pazo de Congresos e Exposicións de Pontevedra, Jesus Hector Samad Yau Kindelan, por delegación de alcaldía do 15 de xuño de 2019 en virtude do competencia artigo 11 letra m) dos seus estatutos, polo que Primeiro.— A creación do selo de órgano da Secretaría do Pazo de Congresos e exposicións de Pontevedra, como sistema de identificación e sinatura electrónica para a emisión dos xustificantes e a constancia da imaxe da documentación achegada polos interesados no rexistro presencial e para as actuacións administrativas automatizadas de rexistro e descarga de facturas coas seguintes características: a) A responsabilidade, tanto da súa utilización como a efectos de impugnación corresponderá ao Organismo autónomo Pazo de Congresos e Exposicións de Pontevedra, e a súa xestión á secretaría. b) As características técnicas xerais do sistema de sinatura e certificados aplicable son as que constan na Declaración de Prácticas de Certificación aprobada pola entidade emisora do certificado electrónico. c) a verificación do certificado poderá facerse a través do Centro de Transferencia de Tecnoloxías, accesible dende o enderezo electrónico https://valide.redsara.es.Segundo.— Ó selo electrónico da Secretaría do Pazo de Congresos e Exposicións empregarase para a devolución do xustificante e a constancia da imaxe da documentación presentada no rexistro electrónico presencial, así como para a descarga das facturas presentadas mediante a plataforma FACe. Terceiro.— A presente resolución publicarase no Boletín Oficial da Provincia. Así o ordena e dispón a presidencia do organismo autónomo Pazo de Congresos e Exposicións de Pontevedra, do que da fe a secretaría. Pontevedra, 27 de novembro de 2019” O que se fai público para xeral coñecemento e efectos, Pontevedra, 2 de decembro de 2019 Jesus Hector Samad Yau Kindelan